O **Club Deportivo Guadalajara** é un club de fútbol español, da cidade de Guadalaxara. Foi fundado en 1947 e actualmente compite na Terceira División.

Historia
--------

Foi fundado o 30 de xaneiro de 1947, inscribiuse na Federación Castelá de Fútbol o 5 de febreiro dese mesmo ano. O primeiro partido oficial que xogou o Deportivo Guadalajara foi o 26 de xaneiro de 1947, contra o Ávila, no campionato de afeccionados, cultivando un resultado positivo de 2-1. O día 1 de abril de 1970 inaugurouse o campo no que aínda xoga, denominado Pedro Escartín. O himno oficial do Deportivo Guadalajara, composto polo mestre Luís Posadas, presentouse o 18 de xullo de 1985, na primeira rolda da Copa do Rei disputada contra o Rayo Vallecano.

Na tempada 1986/1987, o club queda encadrado no grupo XVIII da Terceira División debido á división de comunidades. A de Guadalaxara foi a única provincia española (ata a tempada 2007-08) que nunca tivo un equipo polo menos en Segunda B. En múltiples ocasións xogou a liguiña de ascenso á Segunda División B, non conseguindo ascender ata a tempada 2006/2007 cando conseguiu o ascenso o día 24 de xuño de 2007 no último partido de promoción contra Las Palmas B pasando a eliminatoria cunha vitoria en casa (2-1) e un empate (1-1) no Estadio Pepe Gonçalvez de As Palmas de Gran Canaria.

Dous xogadores, que posteriormente se fixeron famosos e que chegaron a internacionais na década dos 60, vestiron a súa camiseta: Isacio Calleja e Carlos Lapetra.

Na tempada 2010-11 consegue un histórico ascenso a Segunda División Española.

O 10 de marzo de 2012 consegue a maior entrada da historia no seu estadio "Pedro Escartín" ao recibir ao Deportivo da Coruña, que naquel momento era o líder da categoría.

Uniforme
--------

* **Uniforme titular:** Camiseta morada, pantalón branco e medias moradas.
* **Uniforme alternativo:** Camiseta, pantalón e medias brancos.

Estadio
-------

*Artigo principal**:* Estadio Pedro Escartín.
O actual campo de fútbol é o **Pedro Escartín**, con capacidade para 5000 espectadores. Atópase situado na rúa Julián Besteiro, con accesos por esta rúa, en Guadalaxara.

Ten este nome en honra a Pedro Escartín Morán (Madrid, 8 de agosto de 1902 - Majadahonda, 21 de maio de 1998) que foi foi xogador, árbitro, e adestrador de fútbol español, ademais de xornalista e escritor.

Datos do club
-------------

* **Tempadas en 1ª**: 0
* **Tempadas en 2ª**: 1
* **Tempadas en 2ª B**: 4
* **Tempadas en 3ª**: 46

Xogadores
---------

### Cadro 2011/12

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nº | Posto | País | Xogador |
| --- | --- | --- | --- |
| 1 | POR | España |  **Sanmiguel** |
| 2 | DEF | España | **Antonio Moreno** |
| 3 | DEF | España | **Javi Barral** |
| 4 | DEF | España | **David Fernández** |
| 5 | DEF | Francia | **Gaffoor** |
| 6 | MED | España | **Rodri** |
| 7 | DEL | España | **Arriaga** |
| 8 | MED | España | **Javi Soria** |
| 9 | DEL | España | **Aníbal** |
| 10 | MED | España | **Jony** |
| 11 | MED | España | **Ernesto** |

 |  | 

| Nº | Posto | País | Xogador |
| --- | --- | --- | --- |
| 12 | MED | España | **Oya** |
| 13 | POR | España | **Saizar** |
| 15 | DEF | España | **Ander Gago** |
| 16 | DEL | Escocia | **Ryan Harper** |
| 17 | MED | España | **Iván Moreno** |
| 18 | DEF | España | **Víctor Fernández** |
| 19 | DEF | España | **Jorge** Capitán |
| 20 | DEL | España | **Cristian Fernández** |
| 21 | MED | España | **Jonan García** |
| 22 | MED | España | **Gerard Badía** |
| 26 | POR | España | **Javi González** |

 |

Notas
-----

1. ↑  Récord de espectadores no Pedro Escartín

Véxase tamén
------------

### Ligazóns externas

* Sitio web oficial *(en castelán)*

|  |  |
| --- | --- |
| Control de autoridades | 
* Wd: Q11955
* WorldCat
* VIAF: 139879654

 |